આ અંગેની વિગત એવી છે કે વિંઝોલમાં વિનોબાભાવેનગર ખાતે રહેતા રાજેશ પરમશિવમ મુદ‌િલયાર નામના ર૬ વર્ષીય યુવાને સાંજના ૭-૦૦ વાગ્યાના સુમારે પોતાના ઘરમાં ઝેરી દવા પી લેતાં તેને ગંભીર હાલતમાં એલજી હોસ્પિટલ ખાતે સારવાર માટે ખસેડવામાં આવ્યો હતો જ્યાં સારવાર દરમિયાન તેનું મોત થયું હતું. પોલીસે તાત્કાલિક પહોંચી જઇ લાશને પીએમ માટે મોકલી આપી સઘન તપાસ શરૂ કરી છે, પરંતુ આપઘાત કરવા પાછળનું કોઇ ચોક્કસ કારણ જાણવા મળ્યું નથી. મળતી માહિતી પ્રમાણે આત્મહત્યા કરનાર યુવાન છેલ્લા કેટલાક વખતથી ડિપ્રેશનમાં હતો અને કોઈ સાથે વાતચીત કરતો ન હતો. ડિપ્રેશનના કારણે તેને આ પગલું ભર્યું હોવાનું પ્રાથમિક તપાસમાં જાણવા મળ્યું છે.